[{"text_idx": "#000001", "text": "Nova punkkompilo Esperanto Subgrunde vol. 2 kun kantoj en Esperanto aperos c\u0302i-jare. G\u0302i estos eldonita de esperanta muzikeldonejo Vinilkosmo. La albumon partoprenas dudek bandoj el dek landoj."}, {"text_idx": "#000002", "text": "\u201cEsperantokoro\u201d estas neoficiala termino por ajna subgrunda rokmuziko kun kantotekstoj en la verda lingvo; temas pri roko kontrau\u0306 lingva diskriminacio kaj malegaleco, kontrau\u0306 rasismo kaj fas\u0302ismo, kontrau\u0306 imperiismo kaj kulturs\u0302ovinismo, kontrau\u0306 socia maljusteco kaj baroj inter homoj. Ni elektas liberecon, mondpacon kaj interpopolan komunikadon sen baroj! En 2000, Vinilkosmo kaj la brazila eldonejo La Blua Papilio kuneldonis la unuan volumon de internacia esperantokora kompilo \u201cEsperanto Subgrunde\u201d.\nInter la bandoj partoprenantaj en la 2a kompilo estas, interalie, JoMo kaj Liberecanoj (Francio, kanzonpunko), Pic\u0302ismo (Ukrainio/Litovio, hardkorpunko), Krio de Morto (Pollando, industripunko), Rene\u0301 Biname\u0301 (Belgio, kanzonpunko), Stomachal Corrosion (Brazilo, grinckoro), Brassens Not Dead (Francio, kanzonpunko), Corbata (Japanio, grinckoro), Pixamandu\u0301rries (Katalunio, punko), Frakasu (Ruslando, hardkorpunko) kaj multaj aliaj."}, {"text_idx": "#000003", "text": "La kompilo subtenas la alternativan kaj solidaran edukan projekton \u201cLa Escuelita\u201d (la lernejeto)."}, {"text_idx": "#000006", "text": "G\u0302i estas teksto el la junia (somera) numero de La Ondo de Esperanto (2021).\nC\u0302e represo au\u0306 citado bonvolu nepre indiki la fonton:\nRete: La Ondo de Esperanto "}, {"text_idx": "#000007", "text": "Klaku la supran bildon por vidi la abonmanierojn."}, {"text_idx": "#000010", "text": "Demonstraj versioj de \u201cLa Ondo\u201d"}]